Imesnulfuyen-a, ttarran ɣer ureṭṭal agensay i d-yusan seg tmeslayin n tmazɣa (tantaliwin), ma d ireṭṭalen ijenṭaḍen drus maḍi i yellan yerna melmi yella wawal-nni d agreɣlan neɣ ticki zemren ad d-ksen seg-s isuddimen i t-id-ttaddamen seg tutlayin tiberraniyin am taɛrabt neɣ tafransist. Ma nmuqel ɣer laṣel n wawalen-a, ad naf imesnulfuyen-a bnan irmen i d-snulfuyen ɣef uẓar azedmaziɣ, tikwal daɣen ad naf kra n yirmen ddmen-ten-id seg teqbaylit taqdimt i yellan deg tutlayt tamatut, gren-ten deg tutlayt tuzzigt n umezruy akked tsertit.